CELEX: 31991D0637
Language: el
Date: 1991-12-03 00:00:00
Title: 91/637/ΕΟΚ: Απόφαση της Επιτροπής της 3ης Δεκεμβρίου 1991 περί καθορισμού του τύπου μηνύματος που πρέπει να διαβιβάζεται με το δίκτυο πληροφορικής ΑΝΙΜΟ

Avis juridique important

|

31991D0637

91/637/ΕΟΚ: Απόφαση της Επιτροπής της 3ης Δεκεμβρίου 1991 περί καθορισμού του τύπου μηνύματος που πρέπει να διαβιβάζεται με το δίκτυο πληροφορικής ΑΝΙΜΟ  

Επίσημη Εφημερίδα αριθ. L 343 της 13/12/1991 σ. 0046 - 0047 Φινλανδική ειδική έκδοση: Κεφάλαιο 3 τόμος 39 σ. 0208  Σουηδική ειδική έκδοση: Κεφάλαιο 3 τόμος 39 σ. 0208 

ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Δεκεμβρίου 1991  περί καθορισμού του τύπου μηνύματος που πρέπει να διαβιβάζεται με το δίκτυο πληροφορικής ΑΝΙΜΟ  (91/637/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/425/ΕΟΚ του Συμβουλίου της 26ης Ιουνίου 1990 για τους κτηνιατρικούς ελέγχους που εφαρμόζονται στο ενδοκοινοτικό εμπόριο ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την  οδηγία 91/496/ΕΟΚ (2), και ιδίως το άρθρο 20 παράγραφος 3,  Εκτιμώντας:  ότι η Επιτροπή θέσπισε στις 19 Ιουλίου 1991 την απόφαση 91/398/ΕΟΚ (3) σχετικά με το δίκτυο πληροφορικής για τη σύνδεση μεταξύ των κτηνιατρικών αρχών (ΑΝΙΜΟ)-  ότι έχει σημασία, για να εξασφαλισθεί η λειτουργία του δικτύου, να καθορισθεί ο τύπος του μηνύματος που πρέπει να διαβιβασθεί από τις αρμόδιες κτηνιατρικές αρχές-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο τύπος του μηνύματος που πρέπει να διαβιβάζεται με το δίκτυο πληροφορικής "ΑΝΙΜΟ" πρέπει να ανταποκρίνεται στον τύπο που καθορίζεται στο παράρτημα.  Άρθρο 2  Η παρούσα απόφαση θα επανεξετασθεί πριν από τις 31 Δεκεμβρίου 1992 υπό το φως των εξελίξεων των κτηνιατρικών ρυθμίσεων, και ιδίως αυτών σχετικά με τις απαιτήσεις στον τομέα των πιστοποιήσεων.  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 3 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 224 της 18. 8. 1990, σ. 29. (2) ΕΕ αριθ. L 268 της 24. 9. 1991, σ. 56. (3) ΕΕ αριθ. L 221 της 9. 8. 1991, σ. 30.    ΠΑΡΑΡΤΗΜΑ  ΤΥΠΟΣ ΜΗΝΥΜΑΤΟΣ  1. Ημερομηνία αποστολής  2. Καταγωγή  - Κωδικός χώρας - κωδικός ενότητας  - Υγειονομικό πιστοποιητικό  - Αριθμός  - Ημερομηνία  - Όνομα κτηνιάτρου, υπογράφοντος το πιστοποιητικό  3. Προορισμός  - Κωδικός χώρας - κωδικός ενότητας  - Παραλήπτης και διεύθυνση του τόπου προορισμού  4. Εμπόρευμα  - Φύση - κωδικός  - Αριθμός/ποσότητα  5. Μεταφορικό μέσο  - Τύπος μεταφοράς (φορτηγό, τραίνο, αεροπλάνο, πλοίο)  - Καθορισμός του μεταφορικού μέσου [αριθμός του φορτηγού, αριθμός του βαγονιού, αριθμός πτήσεως, όνομα πλοίου, αριθμός του κιβωτίου (κοντέινερ)]  6. Παρατηρήσεις  (Ιδιαίτερα, για τους παραμεθόριους σταθμούς ελέγχου: προέλευση των ζώων και προϊόντων).